[bookmark: _GoBack][image: ]

  
REPUBLIKA HRVATSKA
SPLITSKO-DALMATINSKA ŽUPANIJA
GRAD SPLIT
IV. GIMNAZIJA „MARKO MARULIĆ“
Zagrebačka 2
21000 Split


	[bookmark: _Hlk128748807]KLASA: 011-03/26-02/2                                                                                                                                        URBROJ: 2181-330-26-1                                                                                                           Split,  20.07.2026. 
	[image: ]







                                     
                                                                                                       
Na temelju članka 11. Zakona o pravu na pristup informacijama (NN,  25/13, 85/15 i 69/22) i članka 72. Statuta IV. gimnazije „Marko Marulić“ Split, ravnateljica IV. gimnazije „Marko Marulić“ Split donosi
ODLUKU
o provedbi savjetovanja s javnošću o Nacrtu Pravilnika o provedbi postupaka jednostavne nabave IV. gimnazije „Marko Marulić“ Split

Članak 1.
Utvrđuje se Nacrt Pravilnika o provedbi postupaka jednostavne nabave IV. gimnazije „Marko Marulić“ Split (dalje u tekstu: Pravilnik).
Pokreće se postupak savjetovanja s javnošću o Nacrtu Pravilnika.
Nacrt Pravilnika objavit će se 20. srpnja 2026. godine na službenoj mrežnoj stranici Škole, zajedno s obrazloženjem razloga i ciljeva koji se žele postići njegovim donošenjem i ostalom dokumentacijom za provedbu savjetovanja s javnošću.

Članak 2.
Savjetovanje s javnošću provodi se u razdoblju od 20. srpnja 2026. godine do 07. kolovoza 2026. godine.
Zainteresirana javnost može dostaviti svoja mišljenja, prijedloge i primjedbe najkasnije do 07. kolovoza 2026. godine:
-elektroničkom poštom: ured@gimnazija-cetvrta-mmarulic-st.skole.hr
-poštom: IV. gimnazija „Marko Marulić“, Zagrebačka 2, 21000 Split
-osobno u sjedište Škole.

Članak 3.
Po isteku roka iz članka 2. ove Odluke izradit će se izvješće o provedenom savjetovanju s javnošću koje će sadržavati pregled zaprimljenih prijedloga i primjedbi te očitovanja o njihovom prihvaćanju ili neprihvaćanju, uz obrazloženje.
Izvješće iz stavka 1. ovoga članka objavit će se na službenoj mrežnoj stranici Škole.
Po provedbi savjetovanja s javnošću, prijedlog Pravilnika uputit će se Školskom odboru na donošenje.

Obrazloženje
Izmjenama Zakona o javnoj nabavi značajno je izmijenjen pravni okvir provedbe jednostavne nabave te su za javne naručitelje propisana nova pravila i obveze, osobito u odnosu na provedbu postupaka putem modula jednostavne nabave u Elektroničkom oglasniku javne nabave Republike Hrvatske (EOJN RH), javnu objavu pojedinih postupaka, pravnu zaštitu gospodarskih subjekata te transparentnost i dokumentiranje postupanja.
S obzirom na opseg i značaj novih zakonskih rješenja, ocijenjeno je potrebnim donijeti novi Pravilnik o provedbi postupaka jednostavne nabave kojim će se cjelovito urediti pravila, uvjeti i načini provedbe jednostavne nabave u IV. gimnaziji „Marko Marulić“ Split.
Nacrtom Pravilnika uređuje se sustav provedbe jednostavne nabave prema procijenjenoj vrijednosti predmeta nabave, elektronička provedba postupaka putem EOJN RH, javna objava, pravna zaštita gospodarskih subjekata, sprječavanje sukoba interesa, priprema i provedba postupaka, pregled i ocjena ponuda, donošenje odluka, realizacija nabave i druga pitanja važna za zakonito, transparentno i učinkovito postupanje Škole.
Predmetni Pravilnik predstavlja opći akt kojim se uređuje način postupanja Škole u provedbi jednostavne nabave te pitanja koja mogu utjecati na interese gospodarskih subjekata i drugih zainteresiranih osoba.
Slijedom navedenog, a radi omogućavanja zainteresiranoj javnosti da sudjeluje u postupku donošenja Pravilnika dostavljanjem mišljenja, prijedloga i primjedbi, provest će se savjetovanje s javnošću sukladno članku 11. Zakona o pravu na pristup informacijama.
Savjetovanje s javnošću provest će se u trajanju od 19 dana, od 20. srpnja 2026. godine do 07. kolovoza 2026. godine.
Provođenje savjetovanja u punom trajanju od 30 dana, uzimajući u obzir administrativne procedure usvajanja i objave akta, onemogućilo bi stupanje Pravilnika na snagu u zakonskom roku. To bi dovelo do pravne praznine, nemogućnosti pokretanja novih postupaka nabave te posljedično do znatne gospodarske štete za rad i funkcioniranje naručitelja.
Skraćivanjem roka na 19 dana, zainteresiranoj javnosti i dalje se omogućuje učinkovito sudjelovanje i podnošenje prijedlog na tekst Pravilnika, dok se s druge strane osigurava nužna zakonitost i pravovremenost donošenja općeg akta.
Slijedom navedenog utvrđeni su opravdani i hitni razlozi za provođenje savjetovanja u skraćenom roku.
Po završetku savjetovanja razmotrit će se sva zaprimljena mišljenja, prijedlozi i primjedbe, izraditi i objaviti izvješće o provedenom savjetovanju te će se prijedlog Pravilnika uputiti Školskom odboru na donošenje.

								Ravnateljica
                                                                                          Ninočka Knežević, prof


Dostaviti:
· Objava na službenoj mrežnoj stranici Škole
· Pismohrana, ovdje

